દરેક વ્યક્તિ ડોક્ટરની જેમ આ નુસ્ખાઓની વકીલાત કરતો અને એને ફોરવર્ડ કરવામાં પાશવી આનંદ કમ ઉપકારની લાગણી સાથે ગર્વિત થતો જોવા મળ્યો. પણ આમાં એક ચોક્કસ પેઢીને તમે ઘોર નુકસાન પહોંચાડ્યું, વધુ પડતું લોકભોગ્ય બનાવવાની લ્યાયમાં તમે આયુર્વેદને સસ્તોને હાસ્યાસ્પદ કરી દીધો. તમે મફતિયા નેટ સાથે આયુર્વેદને પણ #MeTOO અવસ્થા માં લાવી દીધો. આ ક્ષુલ્લક પોસ્ટોના કારણે સુંઠના ગાંગડે કેટલાક લેભાગુઓ વૈદ્ય થઇ ગયા. હકીકતમાં આ ફોરવર્ડિયા મેસેજો આયુર્વેદનો એક અબજમો પણ ભાગ નથી. જેમને તંબુરાનો ‘ત’ કે બોર્નવીટા નો ‘બ’ પણ નથી આવડતો એવી લુખ્ખેશ પ્રજાતિઓ માત્રને માત્ર નાણા કમાવવાની લાલચમાં ઠગવૈદ્ય બની દવાઓ આપવા માંડી, પોતાનો પ્રચાર, પત્રિકાઓ વિડીઓ, દર્દીઓના બનાવેલા રિઝલ્ટ્સને ભોળિયા લોકો એ ફેરવી ફેરવીને આવા લુખ્ખેને મહાન બનાવી દીધા.